cyanic-selkie/wikianc huggingface dataset:
Selvledelse
Kritikk av selvledelse
Selvledelse er som nevnt ikke uproblematisk. Psykologer og stressforskere peker ofte på den stigende utbredelse av selvledelse som en av vår tids stressårsaker. Forskning viser også at en høy grad av selvstendighet i jobben ikke automatisk medfører en høy grad av psykisk velbefinnende. En høy grad av frihet i arbeidet kan i seg selv være en stressfaktor for mange. I tillegg pekes der på at når ledelsesfunksjonen delegeres til medarbeiderne vil ledelsens tradisjonelle følgesykdommer også følge med, det være seg utbrenthet og stress.
Birgit Bertelsen (2004:31) peker på en rekke problemer forbundet med overgangen til en selvledende virksomhetskultur:
Curved Grooves
Curved Grooves er Balkansemblet sitt comeback-album utgitt i 2009.
The Gordon Sisters Boxing
The Gordon Sisters Boxing er en amerikansk stumfilm fra 1901.
Pandora Hearts
Pandora Hearts er en mangaserie skrevet og illustrert av Jun Mochizuki. Det første volumet ble utgitt i juni 2006, og serien er publisert av det japanske magasinet Monthly GFantasy. Det er blitt lagd en animeserie av den mangaen på 25 episoder.
Handling
Pandora Hearts begynner med at Oz Vessalius, arvingen til den prestisjefylle Vessalius familien, gjennomgår en seremoni som skal markere at han nå er en verdig kandidat til å ta over ansvaret for familien. Under seremonien blir han angrepet av en gruppe med mystiske mennesker i røde kapper. De ​​forteller han at hans eksistens er en synd, og de sender han ned i underverdenen kalt Abyss. Der møter han en "Chain" kalt Alice som hjelper han i å flykte tilbake til den virkelige verden, men den verdenen Oz returnerer til viser seg å være ti år i framtiden.
Terminologi
Chain er skapninger som på et tidspunkt var mennesker, men ble omskapt av "Abyss sin Vilje". For å forlate underverdenen kalt Abyss blir de nødt til å få et menneske til å skrive under på en kontrakt. Når en Chain og et menneske lager en kontrakt ulovlig, vil menneske som skrev under gradvis miste livsenergi til gjengjeld for at en "Chain" får styrke.
Kontrakt er en avtalen som symboliserer båndet mellom et menneske og en "Chain". En "Chain" er bundet til menneske, og kan bli kalt ut hvis menneske ønsker det. I gjengjeld må menneske skape en vei som får en "Chain" ut fra Abyss (underverdenen). De som ulovlig former en kontrakt med en "Chain" vil få et merke formet som en klokke på brystet, som viser den gjenværende tiden av personens liv. Når viseren har gått en runde vil mennesket dø eller bli gjort om til en "Chain" og sendt ned til Abyss.
Abyss er underverdenen hvor alle "Chain" befinner seg. Tid eksisterer ikke i Abyss og den er kontrollert av "Abyss sin Vilje". En person som har vært i Abyss i en liten tid kan komme tilbake til den virkelige verden i hvilken som helst tidsperiode, både fortid og framtid.
Abyss sin Vilje er eksistensen som styrer Abyss. Vanligvis blir den vist i form av en blodig kanin dukke med store runde øyne. Den virkelige formen av "Abyss sin Vilje" er ligner på Alice, men med hvitt hår og en hvit kjole.
De Fire Hertugdommene består av Bezarius, Reimsworth, Nightray og Barma familiene. Disse fire hertugdømmene har eksistert før "Tragedien i Sabrie" fant sted. De grunnla Pandora og hver familie er voktere til en dør som fører til Abyss. Av disse fire husene, blir Vessalius og Nightray familiene sett på som helt motsatte, akkurat som lys og mørke. Bezarius er lyset og tar seg av det som foregår på overflaten av samfunnet, mens Nightray er ansvarlig for å fullføre arbeid som foregår i bakgrunnen. Før "Tragedien i Sabrie", var Bezarius en tredje klasse adelsfamilie, og dermed ikke en del av de fire hertugdømmene. Da var det Baskerville familien – med Glen Baskerville som lederen, det fjerde medlemmet. Når Jack drepte Glen for å ha startet tragedien i Sabrie, ble Bezarius familien sett på som helter. Og slik, ble Baskerville erstattet av Bezarius som det fjerde hertugdømmet. Derfor holder Baskerville den femte døren til Abyss.
Oz Bezarius
Oz Bezarius er hovedpersonen, og er en gutt med blondt hår og grønne øyne. Han er fra den prestisjefulle Bezarius familien, styrt av hans far, Zai. Moren hans ble drept av Nightray familien, men til tross for dette, er han blid, optimistisk og har en energisk personlighet. Historien om Pandora Hearts starter når Oz fyller femten. Han blir kastet ned i Abyss av Bezarius sine fiender, Baskerville. Der møter han Alice som viser seg til å være en "Chain". Oz lager en kontrakt med henne for å komme seg ut av Abyss, men da han endelig kommer tilbake har hans verden allerede gått ti år fremover. Han setter seg et mål om å finne ut hvorfor han ble sendt ned til Abyss, og hvilken betydning hans eksistens innebærer.
Alice
Alice er en annen hovedperson i serien. Alice opptrer for første gang som en "Chain" som overtaler Oz til å danne en kontrakt med henne i Abyss. Hun er også den beryktede B-Rabbit (Blodøyede kaninen), den mektigste "Chain" i Abyss. Alice sitt mål er å finne sine tapte minner. I menneskelig form, har Alice langt, mørkt og brunt hår med to side fletter. Hun har en enorm appetitt og elsker spesielt kjøtt. Hun er hissig og høytlytt og sier det hun mener uten å ta hensyn til konsekvensene. Til tross for dette har hun en myk side, spesielt når Oz er involvert og hater når han forlater henne.
Gilbert Nightray
Gilbert Nightray også kjent som Gil eller Raven, er Oz sin beste venn og lojale tjener. Oz er hans viktigste personen, og han er villig til å ofre alt for han. Under Oz sin seremoni ble han hjernevasket av en fra Baskerville til å skade Oz. Ti år senere møter han Oz som forsatt har det samme utseende som han hadde sist de møtte hverandre, men selv om Gilbert har forandret seg, forlatt Vessalius og blitt medlem av Nightray, er han fortsatt svært lojal mot Oz.
Manga
Pandora Hearts er skrevet og illustrert av Jun Mochizuki. Serien ble publisert av Square Enix og utgitt av magasinet GFantasy. Den har også blitt oversatt til engelsk, indonesisk og fransk.
Anime
Serien ble gjort om til en 25 episoders lang animeserie som varte fra 2. april 2009 til 24. september 2009. Åpningssangen var Parallel Hearts og endingssangen var Hitomi No Chikara. Begge sangene er arrangert av Yuki Kajiura.
Ingebrigt Buaas
Ingebrigt Thorvald Buaas (født 3. september 1852 på Ørland, død 28. mai 1902 i Trondhjem) var en norsk overrettssakfører, banksjef og politiker (H), fra 1891 til 1892 Trondhjem bys ordfører.
Bakgrunn
Ingebrigt Buaas var sønn av gårdbruker, lensmann og sparebankkasserer Eiler Mathias Krogh Buaas og hustru Laura Antonie Iversen på Opphaug. Han giftet seg i 1876 med Ovidia Christine Johannesen, datter av megler Fredrik Lorentz Johannesen og Sara Matheson. Hustruen døde i 1888. I 1891 giftet Buaas seg på nytt med Sofie Selmer, datter av assessor ved Trondhjems stiftsoverrett Johan Jørgen Selmer og Cecilie Krohg.
Etter privatskole på hjemstedet gikk han Chr. Johansens skole i Trondhjem og tok i 1870 artium ved Trondhjems katedralskole og i 1871 filosofikum.
Pascal Themanlys
Pascal Themanlys (født 27. september 1909, død 25. juni 2000) var en fransk poet, sionist og kabbalist. Hans bøker om Kabbala er blitt publisert både på fransk, engelsk og hebraisk.
Ingebrigt Buaas
Karriere
Etter juridisk embedseksamen i 1873 ble han kontorist og senere fullmektig hos sorenskriveren på Ørlandet. I 1876 åpnet han egen sakførerforretning i Trondhjem, fra 1892 med Henrik August Bauck, bror av Hans Bauck, som kompanjong. Fra 1877 til 1887 var Buaas også administrerende direktør i Trondhjems Handelsbank.
Pascal Themanlys
Liv og virke
Pascal ble født i Paris som sønn av Louis og Claire Themanlys. Begge foreldrene var disipler av den obskure mystikeren Max Theon, og ledet Théons såkalte kosmiske bevegelse i Frankrike. Pascal selv møtte bare Théon én eneste gang i 1920 som 11-åring, selv om Pascal også hevdet å ha blitt innviet i Kabbalaen av Théons far. Pascal benyttet Théons læresetninger som et supplement til sine egne studier av tradisjonell Kabbala, slik den ble presentert av Isaac Luria.
Ingebrigt Buaas
Karriere
Buaas var medlem av Trondhjem bystyre og formannskap, valgt som høyremann, i 1891 og 1892 som Trondhjems ordfører. I Trondheim bys historie beskrives Buaas som en «konsekvent liberaler». Han ble i 1892 forbigått ved ansettelsen av borgermester (rådmann), men ble senere konstituert i embedet.
Han var også medlem av representantskapet i Norges Bank, styremedlem i Trondhjems Brandforsikringsselskab, medlem av forstanderskapet i Trondhjems Sparebank og medlem av overdireksjonen ved Røros Kobberverk.
Buaas engasjerte seg sterkt for utbygging av elektrisitetsforsyningen. I mai 1902 tok han seg opp til det nybygde Øvre Leirfoss kraftverk. På tilbakeveien omkom han formentlig i en drukningsulykke ved Nedre Leirfoss, hvor man fant hans paraply ved elvebredden. Levningene ble ikke funnet før året etter. For Buaas’ innsats for kommunen, besluttet formannskapet at han skulle begraves på kommunens bekostning på Domkirkegården.
Pascal Themanlys
Liv og virke
I 1949 utvandret Pascal til Israel, hvor han ble leder av den franske seksjonen av informasjonsdepartementet i Israels provisoriske regjering. Han var også grunnleggeren av Amitiés Israël-France («Vennskapsforeningen Israels og Frankrike»).
Etter sin offentlige karriere grunnla han Argaman-senteret, hvor han studerte og underviste i Kabbala.
Esmee Visser
Hun representerte Nederland under Vinter-OL 2018 i Pyeongchang, hvor hun tok gull på 5,000 meter.
Sammenlagt i Verdenscupen i hurtigløp på skøyter
Oppdatert etter sesongen 2020/21.
Absolutt
Serien gikk fire ganger i uken (mandag til torsdag) klokken 22.30 og hadde en varighet på cirka 30 minutter. Fra 1998 ble programmet utvidet til 40 minutter.
Om programmet
Absolutt var et av de aller første programmene som ble sendt på NRK2. Skavlan debuterte som programleder med dette programmet - på sin egen 30-årsdag. Gjestene i den aller første episoden av serien var Reiulf Steen og Kåre Willoch. I april 1997 hadde Skavlan statsminister Thorbjørn Jagland på besøk. Skavlan ble i mai 1997 tildelt Riksmålsforbundets lytterpris for denne programserien. Etter å ha ledet 133 sendinger gav han seg som programleder den 15. mai 1997.
Deler av programkonseptet ble endret høsten 1997 da Lilly Fritzman og Danny Pellicer tok over programlederjobben. Programmet fikk en noe mer alvorlig og debattpreget stil. Fritzman ble i januar 1998 byttet ut med Anne-Kat. Hærland. Hærland og Pellicer åpnet 1998-sesongen med portrettintervju med Guri Fløttum, leder for de hiv-positives organisasjon Pluss og tidligere justisminister Grete Faremo om oppmykningen av asylpolitikken. Senere i uken ble statsminister Kjell Magne Bondevik portrettintervjuet av Anne-Kat.
Programbeskrivelse i 1998: ''Siste sjanse før natten faller på til å avslutte nyhetsdøgnet med Danny Pellicer, mens Anne-Kat. Hærland lener seg tilbake med dagens gjest.'' (NRK).
Det ble høsten 1998 etterfulgt av aktualitetsmagasinet Apropos.
Edward Stinson
Edward «Eddie» Anderson Stinson, jr. (født 11. juli 1893, død 26. januar 1932) var en amerikansk pilot og flyprodusent.
Stinson grunnla Stinson Aircraft Company. Da han døde i 1932 i en flyulykke var han verdens mest erfarne pilot, hva angår flytid, med over 16,000 timer i loggboken.
Biografi
Edward Stinson ble født 11. juli 1893 i Fort Payne i DeKalb County i Alabama.
Stinsons eldste søster, Katherine, var en av de tidlige kvinnelige flyverne. Eddie ønsket også å fly og lærte å fly ved Wright School i Dayton i Ohio. Stinson startet med flyoppvisninger i 1912. Under Første verdenskrig var han flyinstruktør for United States Army Air Corps ved Kelly Field. I 1921 satte han verdensrekord i utholdenhet for fly. Året etter arbeidet Stinson som test-pilot for Stout Engineering Company og ble testpilot for Stout ST-1 bombeflyet som var bygd helt i metall.
I 1925 ledet Stinson en gruppe Detroit-investorer for å bygge et nytt kommersielt fly og dannet Stinson Aircraft Syndicate. Prototypen SB-1 Detroiter gjennomførte sin første offentlige flyvning 21. februar 1926. Dette skulle føre til en serie med vellykkede flykonstruksjoner bygget av Stinson Aircraft Company.
Stinsons død
Stinson døde av omfattende skader som han fikk da han nødlandet med en Stinson Detroiter som hadde fått motorproblemer. Flyets vinge ble revet av etter at det traff en flaggstang da han forsøkte å lande på en golfbane. Tre passasjerer ble også skadet.
Pierre-Alexis Pessonneaux
Pierre-Alexis Pessonneaux (født 25. november 1987 i Belley) er en fransk sprinter. Han konkurrerer hovedsakelig på 200 meter.
Karriere
Pessonneaux ble fransk juniormester på 200 meter i 2006, og vant sølvmedalje ved Middelhavslekene 2009 i Pescara.
Pessonneaux var også med det franske laget som vant gull på 4 x 100 meter stafett under EM i friidrett i Barcelona, sammen med Jimmy Vicaut, Christophe Lemaitre og Martial Mbandjock. Han løp tredje etappe.
Felice Gimondi
Felice Gimondi (født 29. september 1942 i Sedrina utenfor Bergamo, død 16. august 2019) var en italiensk profesjonell syklist.
I 1968 vant han Vuelta a España, bare tre år etter at han ble profesjonell, og ble den andre syklisten (av fire) til å vinne alle tre Grand Tours i sykling: Tour de France (1965, hans første år som profesjonell), Giro d'Italia (1967, 1969 og 1976), og Vuelta a España (1968).
Etter å ha vunnet amatørversjonen av Tour de France, (Tour de l'Avenir), ble han i 1965 profesjonell i laget Salvarani. En av lagets syklister trakk seg fra Tour de France-laget, og Gimondi fikk plass i siste minutt. Han endte opp med å vinne hele rittet, og ble italiensk nasjonalhelt.
I Giro d'Italia har Gimondi rekorden for flest pallplasseringer: ni totalt; tre seirer, to andreplasser og fire tredjeplasser.
Et større sykkelarrangement som årlig holdes rundt Bergamo har fått hans navn – Gran Fondo Felice Gimondi.
Han døde av hjerteinfarkt mens han svømte i havet utenfor Giardini Naxos i Sicilia.
Longhui
Longhui (kinesisk: 隆回县; pinyin:  Lónghuí Xiàn) er et fylke i provinsen Hunan i Folkerepublikken Kina. Det ligger i byprefekturet Shaoyang.
Befolkningen var på 1,102,626 innbyggere i 1999.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
IRIX
IRIX er et tidligere proprietært operativsystem og en avart av UNIX. IRIX ble utviklet av Silicon Graphics, Inc. til bruk på selskapets arbeidsstasjoner og tjenere. I all hovedsak ble disse brukt til utvikling av animasjoner, 3D-modeller og simuleringer. Navnet IRIX er avledet av en kombinasjon av ordene UNIX og iris. Iris, eller regnbuehinnen, er den farvede delen av øyet hos hvirveldyr, deriblant mennesker.
Første versjon ble lansert i 1983, og var utviklet for å kjøre på Motorola 68000-serien av mikroprosessorer. I 1986 ble operativsystemet portert til RISC-arkitekturen MIPS. IRIX bygget på UNIX System V, med utvidelser fra Berkeley Software Distribution (BSD).
IRIX benyttet opprinnelig vindussystemet MEX, men gikk i 1986 over til 4Sight og i 1991 til vindussystemet X. Skrivebordsmiljøet var opprinnelig IRIS Workspace; den 12. juli 1993 ble IRIX 5.1 lansert sammen med arbeidsstasjonen SGI Indy og det nye skrivebordsmiljøet IRIX Interactive Desktop (opprinnelig kalt Indigo Magic Desktop). IRIX benyttet først filsystemet Extent File System (EFS), men fra og med versjon 5.3 tok det som første operativsystem i bruk det journalførende filsystemet XFS.
Den siste større revisjonsutgaven var IRIX 6.5 fra mai 1998. Siden gjennomgikk systemet bare mindre oppdateringer; siste versjon var 6.5.30, som ble lansert 16. august 2006.
Produksjonen av IRIX stanset 19. desember 2006. Ordinær kundestøtte opphørte 31. desember 2013 og utvidet kundestøtte opphørte 31. desember 2014.
Lier videregående skole
Lier videregående skole er en videregående skole i Lier kommune i Viken. Skolen er en ren yrkesfaglig skole. Lier vgs ligger 3-400 meter sørøst for St. Hallvard videregående skole.
Insektlarve
Insektlarve, åme eller (hos fluer) maggot, er larvestadiet hos insekter, der det unge individet er bygget vesensforskjellig fra det voksne dyret og lever av annen mat. Larvestadiet avsluttes ved at insektet gjennomgår en mer eller mindre tydelig metamorfose til den voksne formen (imago). Hos insekter med fullstendig forvanlig skjer metamorfosen i en puppe, mens insekter med ufullstendig forvanlding vil bli mer lik det voksne dyret for hvert husdkifte. Slike larver kalles nymfer brukes om «larver» hos insekter med ufullstendig forvandling. Nymfe brukes i zoologien også om enkelte voksne insekter, som vannymfene (Odonata).
Anatomi hos insektlarver
Hos insekter brukes begrepet larve om larvestadier med føtter, slik som dem hos sommerfugler, biller og vepser. Begrepet mark eller makk brukes om larver uten føtter, blant annet om fluelarvene, såkalte maggot.
Larvene har generelt tykk hud og er ganske hardføre. De fleste har en grønnlig eller brunlig farge, ofte med en eller flere lengdestriper. Oversiden kan være velvet og larven kan være bredest på midten, eller sylindrisk, jevnt tykk bakover. Enkelte larver blant sommerfuglene kan framvise et gaffellformet organ (osmeterium).
Larvene ånder gjennom åpninger i hudskjelettet (spirakler), langs kroppens sider. Larver som lever i vann har trakégjeller (bladgjeller) eller pusterør.
Hodet
Larvens hode består vanligvis av en hard hodekapsel, som hos mange grupper er den eneste harde delen på larven. Larver har ikke fasettøyne, men noen punktøyne. Under øynene er det noen små antenner larven bruker til å finne riktig føde. Avhengig av hva de spiser, kan plasseringen av larvenes munndeler kan være framover rettet, eller nedoverrettet.
Etter larvenes utseende kan larver deles inn i fem grupper eller former.
Brystet
Bryststykket består av tre ledd og tre par bein. Vanligvis er det noe skille mellom brystet og bakkroppen hos en larve.
Bakkroppen
Larvens bakkropp består nesten bare av fordøyelsessystemet. Dette går ganske direkte gjennom bakkroppen og er derfor ganske kort, det vil si at mye av maten larven spiser, passerer før all næringen er tatt opp. Avføringen kommer ut som små kuler helt bakerst på kroppen. Larvene gjør vanligvis ikke noe forsøk på å samle avføringen et sted, men lar den vanligvis falle ned. Men enkelte larver har en egenskap som gjør at de kan «skyte» avføringen i fra seg som små kuler.
Beina
Larver av insekter har seks virkelige bein som tilsvarer beina i det voksne dyret. Larvene til blant annet sommerfugler og plantevepser har i tillegg vorteføtter på bakkroppen noen og en analfot aller lengst bak på kroppen. Disse er ikke er egentlige bein, men utvekster larven bruker til å holde seg fast med under bevegelse. Antall og plassering av vorteføttene er et av flere trekk som brukes når man skal bestemme hva slags larve man står ovenfor. Vorteføtter er ikke homologe med vanlige leddyrbein, og har utviklet seg separat hos veps og sommerfugler. I motsetting til de egentlige føttene ender de ikke i en fot, men i en liten ring med kroker. Føttene har lite muskler, og beveges hovedsakelig med hydraulikk.
Puppestadiet
Eksempler er en sommerfugllarve som etter et puppestadiet er forvandlet til en stor flott sommerfugler. Eller en fluelarve (maggot) som både er «hodeløs», vingeløs og uten føtter.
Honningdugg
Noen larver som hos sommerfuglgruppen glansvinger har et par tentakler, eller kjertler, på larvens sjuende bakkroppsledd. Disse kan skytes ut og trekkes inn igjen og som produserer aminosyrer og et sukkerholdige stoff, kalt honningdugg. Disse larvene lever ofte i sameksisitens med maur, som spiser honningduggen og til gjengjeld gir larvene en viss beskyttelse.
Utvikling og forvandling hos insekter
Hos insektene er det store ulikheter i utviklingen fra egg til voksen (imago). Det skilles mellom tre ulike grader av «forvandling» (metamorfose):
Larvene skiller seg ikke fra det fullvoksne insektet, utenom ved størrelsen. Det skjer en gradvis utvikling fra egg til voksen. Larvene, eller nymfene (som de helst kalles), blir mer og mer lik de voksne. Mellom larve- og voksenstadiet er det et puppestadium, der gjennomgripende forandringer av kroppsbygningen skjer. Larver og voksne er ofte svært ulik hverandre.
Jagland
Jagland er et norsk etternavn. Det er et nykonstruert etternavn som familien fant i boken 2000 nye slektsnavn av Astrid Moss, utgitt i 1947 for å hjelpe folk å finne gårdsnavn-lignende etternavn. Det var populært på den tiden å ta seg navn etter gårder, eller navn som hadde preg av å være gårdsnavn, i stedet for patronymikon (etternavn på -sen) som var og er svært vanlige i arbeiderklassen.
Politikeren Thorbjørn Jagland er den mest kjente personen med etternavnet Jagland.
Springbank
Springbank kan peke på følgende:
Herbig-Haro-objekt
Herbig-Haro-objekt (HH-objekt) er en spesiell kategori små stjernetåker som sees i sammenheng med nyfødte stjerner. De dannes når gass, som er slynget ut fra de unge stjernene, kolliderer med skyer av gass og støf i hastigheter på flere hundre kilometer per sekund. Objetene er alltid nærværende i regioner med aktiv stjernedannelse og flere kan ofte sees rundt en enkelt stjerne, rettet langs etter dens rotasjonsaksel.
Herbig-Haro-objekt er overgående fenomen som var i som mest et par tusen år. De kan utvikles over ganske korte tidsskalaer når de beveger seg raskt bort fra stjernern til gasskyen i det interstellare rommet. Romteleskopet Hubbles observasjoner avsløerer en kompleks utvikling av objektene etter bare et par år, hvor enkelte av dem blekner bort mens andre skinner opp når de kolliderer med materialer i det interstellare materiet.
Herbig-Haro-objekt ble for første gang observert på slutten av 1800-tallet av Sherburne Wesley Bernham, men ble ikke sett som en separat type av emisjonståken før på 1940-tallet. De første astronomene som studerte dem i detalj var George Herbig og Guillermo Haro, som har fått objekter oppkalt etter seg. Herbig og Haro jobbe uavhengige av hverandre med studier om stjernedannelse da de begynte å studere Herbig-Haro-objek, og de innså senere at de var et biprodukt av stjernedannelsesprosessen.
Europamesterskapet i turn
Europamesterskapet i turn ble første gang arrangert i 1955 i Frankfurt am Main i Vest-Tyskland for herrer, og i 1957 i București i Romania for kvinner.
TV4 AB
TV4 AB er et svensk TV-konsern, grunnlagt i 1984, som eies av Telia Company. Navnet kommer av hovedkanalen til konsernet, TV4 Sverige. Konsernet består av moderselskapet TV4 AB samt datterselskapene TV4 Sverige AB, TV4 Interaktiv AB og Canal+-eieren C More Entertainment. Virksomheten består dels av kommersiell TV-virksomhet i kanalene TV4, Sjuan, TV4 Film, og TV4 Sverige. TV4 Sverige har 16 lokale TV-stasjoner fordelt over hele Sverige. TV4 Interaktiv utvikler og markedsfører interaktive tjenester. I Interaktiv inngår tv4.se, text-tv og Allt om Stockholm. Totalt innen konsernet finnes cirka 900 ansatte hvorav 500 personer i morselskapet. Årsomsetningen 2005 oppgis til rundt 3 millioner svenske kroner. TV4 har vært notert på Stockholms fondbørs siden 1994.
Lars Wilhelm Svonni
Lars Wilhelm Svonni (født 22. oktober 1946) er en svensk samisk politiker, forfatter og låtskriver. Fra 1997 til 2001 var han den andre ordføreren i det svenske Sametinget. Han grunnla det politiske partiet Samerna i 1993 (da det svenske Sametinget ble opprettet), og har siden starten vært representant for dette partiet ved Sametinget.
Football League Championship 2004–2005
Football League Championship 2004–2005 var den 106. sesongen i The Football League og den første sesongen der Football League Championship var det nest øverste nivået i engelsk fotball. vant og rykket direkte opp til FA Premier League sammen med som kom på 2.-plass. rykket opp til FA Premier League etter at de vant play-off.
Etter opprettelsen av FA Premier League ble det nest høyeste nivået i engelsk fotball Football League 1. divisjon fra 1992–93-sesongen til 2003–04-sesongen. Fra og med sesongen 2004–05 ble navnet på divisjonen endret til Football League Championship, ofte forkortet til The Championship, samtidig ble 2. divisjon til Football League One og 3. divisjon ble til Football League Two.
==Tabell ==
Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i Football League Championship spilte om en plass i FA Premier League. De to beste klubbene i Football League Championship rykket automatisk opp til FA Premier League.
Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.
FA Premier League 2004–2005:
Opprykk fra Football League One
De to beste klubbene i Football League One rykket automatisk opp til Football League Championship og de tre dårligste klubbene i Football League Championship rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i Football League One spilte om en plass i Football League Championship.
Football League One 2004–05:
Olav Kyrres gate (Oslo)
Olav Kyrres gate (1-13, 2-10) er en gate på Frogner i Oslo. Den går ned fra Olav Kyrres plass og krysser Skøyen–Filipstadlinjen før den fortsetter ned mot Frognerkilen. Den delen av gaten som krysser jernbanen, er imidlertid ikke farbar for biler, og nedre del av gateløpet har adkomst via Ingegjerds vei.
Gaten fikk sitt navn i 1896 etter Olav Kyrre.
Gaten har variert bebyggelse, deriblant Danmarks ambassade (nr. 7), en praktfull sveitservilla (nr. 10, arkitekt: Kristen Rivertz), rekkehus (nr. 1–5) og blokker (partallsnumre).
Det finnes også Olav Kyrres gate i Bergen, Trondheim, Stavanger og Drammen.
Fredheim Leirsted
Fredheim Leirsted er et leirsted i Iveland kommune. Stedet eies av Pinsemenighetene i Agder
Leirstedet består av en bygning med internat, spisesal, peisestue, grupperom samt gymsal. Det finnes også en bolig ved siden av internatet med 6 sengeplasser. Leirområdet har også et badebasseng.
Stedet ligger 100 meter fra Oggevatn. Fredheim leier også ut kano og kajakker.
FiLiA
FiLiA er en britisk transfiendtlig eller transekskluderende radikalfeministisk organisasjon etablert i 2013 som står bak en årlig konferanse, som hevder å være den største i sitt slag. Organisasjonen ledes av Heather Brunskell-Evans, grunnleggeren av Women’s Declaration International (WDI). FiLiA hevder å arbeide for «biologisk kjønnsbaserte rettigheter» og hevder at «transkjønnismen» er i konflikt med «biologisk kjønnsbaserte rettigheter».
Organisasjonen har regelmessig møtt protester mot transfobi i forbindelse med arrangementene sine, også fra lokale myndigheter som har reagert med å flagge med inkluderende flagg til støtte for demonstrantene mot FiLiA. The Daily Dot beskrev organisasjonen som «åpent transfobisk» og «motstander av selve ideen om transpersoners eksistens». Trans Safety Network beskrev FiLiA-konferansen som preget av «en bekymringsfull tendens til anti-trans-ekstremisme, konspirasjonsteorier og trakassering av transpersoner og ikke-binære» og uttalte at «mye av innholdet på hjemmesiden deres vitner om en fiendtlighet til transkvinner [og] konspiratoriske forestillinger», herunder at gruppen fremmer konspirasjonsteorier om George Soros.
I 2020 ba kosmetikkfirmaet Lush «uforbeholdent om unnskyldning» for tidligere donasjoner til FiLiA og en annen transfiendtlig gruppering (Woman’s Place UK), etter at firmaet hadde blitt kritisert av bl.a. lederen for Young Labour, Jessica Barnard, som sa det var «motbydelig å se Lush støtte transfobi». FiLiA hevder også å ha blitt utestengt fra landsmøtene til både det britiske Arbeiderpartiet og Liberaldemokratene, sammen med antitransgruppen LGB Alliance. Det britiske Arbeiderpartiets studentorganisasjon Labour Students beskrev FiLiA som «en transfiendtlig lobbygruppe» og krevde at Labour-medlemmet Rosie Duffield skulle ekskluderes fra Labour etter at hun deltok på FiLiA-konferansen. FiLiA har selv anklaget «Antifa» for å stå bak påstander om at «FiLiA er en hatgruppe som forkler seg som en feministisk organisasjon».
I 2022 vedtok National Education Union, Europas største fagforening for lærere, en uttalelse om at FiLiA er en transfobisk organisasjon. I 2022 arrangerte FiLiA en konferanse i Cardiff der bl.a. den angivelige trusselen fra «transideologien» ble diskutert. Blant innlederne var antitransaktivistene Maya Forstater, Helen Joyce, Julie Bindel, Rosie Duffield og Sheila Jeffreys, og blant arrangementene var et panel som fremmet ideen om «kjønnskritisk» ideologi. Blant deltagerne på konferansen var også antitransgruppen «Get The L Out» som er kjent for å forstyrre Pride-arrangementer. I forkant av konferansen undertegnet flere organisasjoner i Cardiff et opprop for alle jenters og kvinners rettigheter, både transkvinner og ciskvinner, og mange virksomheter i Cardiff reagerte med å flagge med transflagget for å markere solidaritet med transpersoner og ta avstand fra transfobi. Under konferansen i 2022 oppsøkte FiLiA-deltagere lokale virksomheter for å klage på transflagg eller tilstedeværelsen av transpersoner, og to FiLiA-deltagere ble arrestert for trakassering av transpersoner.
Fylkesvei 3700
Fylkesvei 3700 går mellom Moland og Espelandsmyr i Vegårshei kommune. Veien er 6,8 km lang.
Frem til 2019 hadde veien betegnelsen fylkesvei 93 (Aust-Agder).
Longmen (Huizhou)
Longmen (kinesisk: 龙门县; pinyin:  Lóngmén Xiàn) er et fylke i den kinesiske provinsen Guangdong. Det ligger i byprefekturet Huizhou.
Befolkningen var på 308,835 innbyggere i 1999.
Heping (Heyuan)
Heping (kinesisk: 和平县; pinyin:  Hépíng Xiàn) er et fylke i provinsen Guangdong i Folkerepublikken Kina. Det ligger i byprefekturet Heyuan.
Befolkningen var på 469,682 innbyggere i 1999.
Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Kampen om ekteskapet og barnet
Kampen om ekteskapet og barnet er en debattbok av den norske filosofen Nina Karin Monsen, utgitt i mars 2009 av Avenir Forlag (imprint for Luther Forlag). Boken argumenterer mot innføringen av Felles ekteskapslov i Norge, en lov som også omtales som kjønnsnøytral ekteskapslov. Monsen argumenterer med at barns rettigheter blir krenket og hevder at «barns rett til far, arv og navn ble feid tilside».
Boken fikk betydelig oppmerksomhet på grunn av den sterke kritikken av Felles ekteskapslov. Nina Karin Monsen ble våren 2009 tildelt Fritt Ord-prisen «for hennes gjennomreflekterte og uavhengige bidrag til en friere offentlig debatt», og juryen nevnte bl.a. Kampen om ekteskapet og barnet i sin begrunnelse.
Som følge av oppmerksomheten rundt Monsen og boken ble boken en bestselger.
Anmeldelser og reaksjoner
Boken mottok ufordelaktige anmeldelser i både Aftenposten og Dagbladet, mens Vårt Lands anmelder roste Monsen for boken. Etter Aftenpostens anmeldelse forsvarte Monsen boken i et motinnlegg i samme avis. Biskop Tor B. Jørgensen kommenterte også boken i et innlegg i Dagbladet. Professor og tidligere vinner av Fritt Ord-prisen, Thomas Christian Wyller, mente at Aftenpostens anmeldelse av boken var usaklig og en fornærmelse mot leserne. Bjørgulv Braanen hevdet i en leder i Klassekampen at Dagbladet drev kampanjejournalistikk mot Monsen.
Ulf Sand
Han ble utdannet sosialøkonom fra 1963. Han var økonom med LO-tilknytning og klar tilhenger av EF. I Trygve Brattelis første regjering var han statssekretær i Lønns- og prisdepartementet fra 1971 til mai 1972 og deretter i Forbruker- og administrasjonsdepartementet til oktober 1972. Han overtok som finansminister i Odvar Nordlis regjering etter Per Kleppe ved den gjennomgripende regjeringsomdannelsen i 1979. Han fortsatte som finansminister i Gro Harlem Brundtlands første regjering, fra februar 1981 frem til den gikk av den 14. oktober 1981. Fra 1983 til 1986 var han direktør i Statens lånekasse for utdanning.
Ulf Sand ble utnevnt som departementsråd i Kommunal- og arbeidsdepartementet i juni 1986 og gikk av med pensjon i juni 2003.
Eskadre
En eskadre er en større flåtestyrke som opptrer som en enhet. En eskadre består normalt av flere skvadroner.
Et eksempel på en eskadre er den norske Marinen.
Røtter (album)
Røtter er et musikkalbum utgitt av Bergtatt i 2009. Dette er folkrock-gruppas debutalbum.
Asiamesterskapet i fotball for kvinner 1991
Asiamesterskapet i fotball for kvinner 1991 ble arrangert i Fukuoka i Japan fra den 26. mai til den 8. juni 1991. Det var det åttende arrangementet av Asiamesterskapet i fotball for kvinner. Ni lag deltok, Sør-Korea for første gang i dette mesterskapet. Ettersom verken India eller Nepal var med, besto dette mesterskapet utelukkende av østasiatiske land, med Thailand som det eneste landet som ikke grenset til Stillehavet. Kina vant finalen for tredje gang, denne gangen mot Japan, akkurat som i 1986. Begge de to lagene ble kvalifisert til VM i 1991. Det samme gjorde bronsevinneren, Taiwan.
Joel Lindpere
Joel Lindpere (født 5. oktober 1981) er en estisk fotballspiller som har spilt for Tromsø Idrettslag, men som siden 2014 spiller for FC Baník Ostrava i Tsjekkia
Han spilte for Flora Tallinn før han ankom Tromsø etter 2006-sesongen, og er venstrekant på det. Han har 45 landskamper for Estland. Lindpere spiller venstre midtbane både på klubblaget og landslaget. Etter 2009-sesongen forlenget Tromsø ikke kontrakten med Lindpere. I januar 2010 ble han klar for Red Bull New York.
Lindpere har tidligere også spilt for FC Valga, Lelle og CSKA Sofia.
Tolltjenestehund
Tolltjenestehund er en fellesbetegnelse for brukshunder som er trent til tolltjenestlige oppdrag, for eksempel som narkotikahund, bombehund, valutahund eller matsøkshund.
Antonio Despuig y Dameto
Antonio Despuig y Dameto (født 30. mars 1745 i Palma de Mallorca i Spania, død 2. mai 1813 i Lucca) var en av den katolske kirkes kardinaler. Han var erkebiskop av Valencia 1795 og deretter erkebiskop av Sevilla (1795–1799) og latinsk patriark av Antiokia (1799–1813).
Franskmennene tvang ham i 1809 til å forlate Italia, men fikk senere av helsegrunner lov å komme tilbake og bosette seg i Lucca.
Episkopalgenealogi
Hans episkopalgenealogi er:
Skvadron
En skvadron er en militær avdeling i krigsflåter og flyvåpen.
En flyskvadron består vanligvis av 12–24 luftfartøyer, og kan være inndelt i to eller flere vinger. Noen flyvåpen benytter betegnelsen skvadron også for bakkeavdelinger.
Miguel Caldés
Miguel Caldés Luis (født 27. september 1970, død 4. desember 2000) var en cubansk baseballspiller som deltok i De olympiske leker i 1996 i Atlanta og 2000 i Sydney.
Caldés ble olympisk mester i baseball under Sommer-OL 1996 i Atlanta. Han var med på det cubanske laget som vant den olympiske baseballturneringen foran Japan og USA. Cuba vant finalen mot Japan med resultatet 13–9.
Fire år senere, under OL 2000 i Sydney, vant han en sølvmedalje i baseball. Cuba tapte finalen til USA 0–4.
Edwin Moses
Edwin Moses (født 31. august 1955 i Dayton, Ohio) er en amerikansk friidrettsutøver. Han dominerte øvelsen 400 meter hekk i store deler av 1970- og 80-årene, og var ubeseiret på distansen i 122 løp mellom 1977 og 1987.
Hittegods
Hittegods er løsøre som blir funnet og beholdt etter at eieren ufrivillig har kommet bort fra eiendelen. Hittegodsloven fastsetter regelverket knyttet til blant annet tilbakelevering og finnerlønn. Finneren har krav på godtgjørelse før eiendelen leveres tilbake. Ved uenigheter kan politiet avgjøre størrelsen på beløpet, som regel med hjemmel i hittegodslovens §9.
The Haunted Curiosity Shop
The Haunted Curiosity Shop er en britisk stumfilm fra 1901, regissert av Walter R. Booth.
Handling
En gammel innehaver i en butikk blir overrasket over det plutselige utseendet til en hodeskalle. Akkurat i det innehaveren trekker seg tilbake fra denne uhyggelige gjenstanden, flyr dørene til en middelaldersk garderobe tilbake og en hånd med et sverd stikker frem. Han snur seg for å konfrontere overfallsmannen når den forsvinner, og i samme øyeblikk flyr hodeskallen til den andre enden av rommet. Skallen forvandler seg deretter til en jente fra midjen og opp, som henger fritt i luften. Den andre halvdelen av jenta, helt påkledd fra livet og ned, går gjennom rommet. De to halvdelene av figuren går sammen, og gjør en jente komplett.
På en amorøs måte folder den gamle mannen armene rundt jentas midje, med den hensikt å stjele et kyss. Men jenta forandrer seg umiddelbart til en gammel kvinne, som gliser i tydelig glede over den gamle mannens ubehag. I raseri kaster mannen henne inn i klesskapet, og låser straks døren. Men skapningen forvandler seg igjen til en jente. Gjennom dørene, som er solide og lukkede, kommer formen til jenta fram igjen - rett gjennom treverket. Den gamle mannen åpner raskt døren til skapet, og blir deretter konfrontert med en egyptisk mumie.
Glossar om dart
Denne artikkelen er en glossar med ord og uttrykk i dart
MG08
Maschinengewehr 1908 (MG08) er et tungt maskingevær fra Tyskland.
Våpenet var standard maskingevær i den tyske hær i første verdenskrig, og er nesten en direkte kopi av Maxim maskingeværet. Det ble laget i flere varianter under krigen. Den var i tjeneste frem til andre verdenskrig grunnet mangel på oppfølgeren MG34. Den ble trukket tilbake fra tjenesten i fronten i 1942.
Histoire d’un crime
Histoire d'un crime er en fransk stumfilm fra 1901 regissert av Ferdinand Zecca.
MG08
Våpenet hadde en maks skuddtakt på 400 skudd i minuttet, og brukte ammunisjonsbelter med 250 7,92 x 57 mm Mauser patroner.
Produksjon før første verdenskrig ble gjort av Deutsche Waffen und Munitionsfabriken (DWM) i Berlin, og på statens arsenal i Spandau. Ved krigens utbrudd i 1914 var det tilgjengelig omtrent 12 000 enheter. I 1917 var produksjonen opp i hele 14 400 enheter i måneden.
Vietnam under Sommer-OL 2004
Vietnam under Sommer-OL 2004. Elleve sportsutøvere, seks menn og fem kvinner fra Vietnam deltok i åtte sporter under Sommer-OL 2004 i Athen. De vant ikke noen medalje.
Goddamn Electric
«Goddamn Electric» er en sang fra det amerikanske heavy metal-bandet Pantera. Det var den andre signelen fra bandets siste album, Reinventing the Steel. Sangen inneholder en outro av Kerry King fra Slayer. Sangens tekst nevner Black Sabbath og Slayer, to band som påvirket Panteras lyd.
Sangen
Vinnie Paul holder et høyt tempo gjennom sangen, akkompagnert av Phil Anselmos hese og sterke stemme, samt Dimebag Darrells vanskelige riff på gitaren. Rex Brown spiller også en ganske dyp bass på sangen. Teksten er i typisk Pantera-stil, energisk og voldsom, men selve musikken er annerledes, mer oppdelt og ikke så samlet som før.
Det kvinnelige mennesket
Det kvinnelige mennesket er en sakprosabok om feministisk filosofi av den norske filosofen Nina Karin Monsen, utgitt i 1975 av Aschehoug. Boken står i tradisjonen til nyfeminismen, som Monsen da tilhørte. I 1984 utgav Monsen en annen bok om feministisk filosofi, Jomfru, mor eller menneske?.
Fylkesvei 6906
Fylkesvei 6906 (Fv6906) går mellom Lyngåsen og Leira i Verdal kommune
Før Trøndelag fylke ble opprettet 1. januar 2018 hadde veien betegnelsen Fylkesvei 165 (Nord-Trøndelag).
Almost Like Being in Love
«Almost Like Being in Love» er en amerikansk sang med melodi av Frederick Loewe og tekst av Alan Jay Lerner. Den ble skrevet i 1947.
Sangen ble gjort populær av David Brooks og Marion Bell (i rollene som Tommy Albright og Fiona MacLaren) i musikalen Brigadoon.
Den ble senere fremført i filmversjonen fra 1954 av Gene Kelly.
Andre sangere som har spilt inn «Almost Like Being in Love» på plate innbefatter Ella Fitzgerald, Judy Garland, Dean Martin og Frank Sinatra.
I 1961 fremførte Judy Garland den i en medley med «This Can't Be Love» på Judy at Carnegie Hall-konserten.
Norsk versjon
Gunnar Kaspersen har skrevet en norsk tekst. Den norske tittelen er «Det er vår». Jens Book-Jenssen med Sirkusrevyens orkester har spilt inn sangen. Den ble utgitt på 78-platen Musica A 8946 i 1949.
Gir’ko-sál’bmagir’ji
Gir'ko-sál'bmagir'ji ble ved kongelig resolusjon den 23. august 1957 den første offentlig autoriserte samiske kirkesalmeboken i Norge.
Gir'ko-sál'bmagir'ji bygger på et utvalg av salmer fra den samiske salmeboken Salbmagir'je fra 1897, oversatt til det det som da var gjeldende rettskriving og utvidet med gjendiktninger av salmer fra Landstads reviderte salmebok. Det var et siktemål ved arbeidet å gjøre salmene i boken mest mulig sammenfallende med salmene i Landstads reviderte, både i versemål og versetall. Slik kunne disse to bøkene brukes side ved side og salmene kunne bli sunget på to språk samtidig i tospråklige menigheter.
Arbeidet ble ledet av en komité av Alf Wiig, Asbjørn Nesheim, Jacob Børretzen, Hans J. Henriksen, Kristian Nissen og Lars Aanestad. Medlemmene i komiteen stod òg for det meste av oversettelsesarbeidet.
Boken har 561 nummer. Sju av salmemelodiene som er brukt i boken fantes ikke i noen autorisert norsk salmebok før denne utgivelsen. Disse melodiene ble òg autorisert, og tatt inn i Koralboken fra 1957 på nr 276-282.
Bergen og omegn airsoftklubb
Bergen og Omegn Airsoft (BOA) er en airsoft-klubb i Bergensområdet som er medlem av Norges Airsoft Forbund (NASF).
Klubben, som tidligere gikk under navnet "Bergen Milsim", ble stiftet i 2004 og fikk sitt nåværende navn i 2008 etter at Bergen Milsim ble splittet i BOA og Storm Airsoft. BOA står oppført i Brønnøysundregisteret siden 2010. Hovedfokus for klubben er å drive en trivlig og sosial aktivitet for alle medlemmer, samt forsyne en solid mengde adrenalin og spenning. Klubben er åpen for alle som måtte ønske å bli medlem som er over 18 år og villig til å følge de sikkerhetsregler som er satt av NASF og klubben selv. Ved siden av vanlige "head-on"-spill driver BOA mye med scenario-basert aktivitet som legger til dybde og et element av historie i et gjennomsnittlig spill, uten at det hindrer en action-fylt opplevelse.
BOA styres av styreleder og tre-fire styremedlemmer som velges på generalforsamlingen hvert år mellom 1. januar og 28. februar i henhold til klubbens vedtekter.
Scott County (Virginia)
Scott County er et fylke i den amerikanske delstaten Virginia. Det ligger i sørvest i staten og det grenser mot Russell County i nordøst, Washington County i øst, Lee County i vest of mot Wise County i nord. Det har også grense mot delstaten Tennessee i sørvest.
Scott Countys totale areal er 1 395 km² hvorav 5 km² er vann. I år 2000 hadde fylket 23 403 innbyggere og administrasjonssenteret ligger i Gate City.
Hans Asplund
Hans Karl Otto Asplund (født 16. august 1921 på Utö i Stockholms län, død 8. januar 1994 i Lund) var en svensk arkitekt og professor i arkitektur.
Hans Asplund utdannet seg til arkitekt på Kungliga Tekniska högskolan i Stockholm 1944-47 og vant samme år første pris i en konkurransen om et medborgarhus i Eslöv. Han var ansatt ved FNs arkitektkontor i New York 1947-48, ved Kooperativa Förbundets arkitektkontor 1948-50 og på Nordiska Kompaniet 1951-53. Han var professor i arkitektur ved Lunds Tekniska Högskola 1964-87.
Hans Asplund var sønn av arkitekten Gunnar Asplund, som tidlig hadde utmerket seg innen klassisismen og seinere som en av funksjonalismens svenske pionerer. Hans Asplund var selv i en stor del av sitt liv modernist, både som utøvende arkitekt og som lærer. Han tegnet blant annet Medborgarhuset i Eslöv og et tilbygg til Nordiska Kompaniets varehus i Stockholm 1963.
Hans Asplund er kjent som den som skal ha funnet på uttrykket «nybrutalisme» (new brutalism) i en spøkefull kommentar i 1950 til Villa Göth i Uppsala som var tegnet av Bengt Edman og Lennart Holm. Uttrykket spredde seg gjennom engelske kollegaer på besøk i Sverige og ble tatt opp av en del yngre arkitekter.
Med tiden stilte Hans Asplund seg mer og mer kritisk til modernismen og ga i 1980 ut boken Farväl till funktionalismen, som systematisk gikk igjennom hva forfatteren anså å være den modernistiske arkitekturens svakheter.
Ottar Birtings gate (Oslo)
Ottar Birtings gate (1-9, 2) er en gate på Frogner i Oslo. Den går mellom Drammensveien og Halvdan Svartes gate.
Gaten fikk navn i 1914 etter hirdmannen Ottar Birting.
Bebyggelsen er forskjellig på østsiden og vestsiden. På et høydedrag på østsiden troner rekkehus fra 1930-årene i funkisstil. På vestsiden er det store villaer, deriblant en som huser Norsk-Tysk Handelskammer (med adresse Drammensveien 111B).
Svingervann naturreservat
Svingervann naturreservat er et område i Vågsbygdmarka vest for Kristiansand. Etter at reservatet ble opprettet i 2005, er det blitt utvidet i 2017 og 2019. Det dekker (per 2021) 2,5 kvadratkilometer.
Området er et mye brukt friluftslivsområde, og skogen er gammel og tilnærmet uberørt av inngrep. Her er stor variasjon av vegetasjonstyper, med frodig edellauvskog og sumpskog i dalene, og skrinn furuskog på kollene. Stedvis er skogen dominert av eik, noen steder også rik sumpskog med innslag av barlind.
Plante- og dyrelivet er vernet mot skade og ødeleggelse. Motorisert ferdsel er forbudt. Dessuten er sykling og ridning bare tillatt på veier og stier som er avmerket for dette på vernekartet.
Ormari Romero
Ormari Romero Turcás (født 22. februar 1968 i Santiago de Cuba), cubansk baseballspiller som deltok i de olympiske leker 1996 i Atlanta. Romero ble olympisk mester i baseball under Sommer-OL 1996 i Atlanta. Han var med på det cubanske laget som vant den olympiske baseballturneringen foran Japan og USA. Cuba vant finalen mot Japan med 13-9.
Kondensstriper
Kondensstriper, en kortere form av kondensasjonsstriper, er en kunstig cirrussky i form av striper med kondensert vanndamp (av og til kalt vannstriper). Disse dannes av luften som strømmer ut av flymotorer eller av virvler som oppstår ved flyvingespissen. Utslippet skiller ut ørsmå iskrystaller i fuktig kaldluft i høye nivå. Selv om det kan se slik ut er ikke skyene i utgangspunktet forurensning. En kondensstripe som varer lenge er et tegn på mye fukt i høyden, som igjen kan tyde på at en værfront nærmer seg.